Diari Oficial de la Generalitat Valenciana


Sumari del DOGV 1003, del 10-02-1989 (1989/813089)

ORDRE de 26 de gener de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana, del pis segon de l'immoble situat a València, carrer Unió, núm. 2.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/26/(2)/dof/vci/html**

### Dades del document

Número de DOGV
:   1003

Data del DOGV
:   10-02-1989

Secció del DOGV
:   DISPOSICIONS GENERALS

Número del document
:   1989/813089


Data del document
:   26-01-1989

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 26 de gener de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana, del pis segon, de l'immoble situat a València, c/Unió núm.2.  
La Presidència de les Corts Valencianes ha proposat l'adquisició del pis segon, de l?immoble situat a València, c/Unió núm. 2, propietat del Sr. Eutropio Garrido Rodado.  
La necessitat d'adquirir l?immoble esmentat es justifica perquè es troba inclòs en el Projecte del Nou Hemicicle i Serveis de les Corts Valencianes.  
Per aixà, d'acord amb el que disposa l'article 30 de la Llei de la Generalitat Valenciana, 3/1986, de 24 d'octubre, de Patrimoni de la Generalitat Valenciana,  
ORDENE:  
Article primer  
S'acorda l'adquisició mitjançant contractació directa, a títol onerós i en virtut de compra-venda de l?immoble següent:  
Pis segon amb el seu corresponent porxe de l?edifici situat en aquesta ciutat, districte de Serrans, carrer Unió número dos, portes primera i segona, cantó al carrer del Salvador, número onze accessori, illa cent quaranta-dos; consta de pati o vestíbul i baixos per a porteria, tres pisos alts i terrat, segons el títol, però en realitat consta de pati o vestíbul, dues plantes baixes i porteria, tres pisos alts i terrat amb una petita cambra al seu nivell, habitació de la porteria i tres porxes, un per a cadascun dels pisos alts; ocupa una superfície de setanta-un metres quadrats en la planta baixa i de vuitanta-un metres en els pisos alts, i confronta prenent com a façana principal el carrer de la Unió, per la dreta eixint amb la cosa de la Sra. Julia Querol, per l?esquerra amb el carrer del Salvador i pel dors, amb la cosa de Rafael March i Marco i la de la Sra. Julia Querol.  
L?esmentat primer pis, és propietat del Sr. Eutropio Garrido Rodado, figura inscrit en el Registre de la Propietat de València número deu, al tom 391, llibre 15 de Serrans, foli 235, finca 457, inscripció 4ª.  
Aquesta propietat es troba lliure de càrregues i gravàmens.  
Article segon  
La compra que es formalitzarà en la corresponent escriptura pública, es realitzarà per un preu de cinc milions set-centes cinquanta mil pessetes (5.750.000 PTA).  
Les despeses i impostos que se?n deriven seran abonats per les parts segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 26 de gener de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI